Komisijos sprendimas
1977 m. gruodžio 23 d.
dėl tam tikrų išsamių taisyklių, susijusių su Direktyvoje 64/432/EEB minima snukio ir nagų liga
(78/78/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [1], su paskutiniais pakeitimais, padarytais Direktyva 77/98/EEB [2], ypač į jos 4b straipsnio pirmą ir paskutinę pastraipas,
kadangi tam, kad kai kurių valstybių narių pasiektas sveikatos lygis nebūtų statomas į pavojų, toms valstybėms narėms, kuriose yra nustatyti tam tikri reikalavimai ir kurios pirmiausia netoleruoja savo teritorijoje vakcinuotų gyvūnų, leidžiama į jų teritoriją įvežamiems gyvūnams tam tikra Veterinarijos nuolatinio komiteto nurodyta tvarka nustatytą laikotarpį taikyti ypatingus sveikatos reikalavimus;
kadangi gyvūnų, gimusių prasidėjus minimam laikotarpiui, atžvilgiu pateikiamos maksimalios garantijos dėl snukio ir nagų ligos, ypač kai taip elgiasi snukio ir nagų ligos neapimtos valstybės narės, neleidžiančios vakcinuoti savo teritorijose;
kadangi pirmiau minėtas laikotarpis turi suteikti pakankamas sveikatos garantijas; kadangi vienerių metų laikotarpio turėtų pakakti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 64/432/EEB 4b straipsnio pirmoje pastraipoje nustatytas laikotarpis, kurio metu valstybės narės oficialiai neleidžia savo teritorijoje vakcinuoti nuo snukio ir nagų ligos, yra vieneri metai.
2 straipsnis
Po 1 straipsnyje nurodyto laikotarpio gimusiais gyvūnais Bendrijoje gali būti prekiaujama laikantis minėtos direktyvos 4b straipsnio A dalies 1 punkto.
3 straipsnis
Šis sprendimas skirtas valstybėms narėms.
Priimta Briuselyje, 1977 m. gruodžio 23 d.